Ferrari F2002 on Ross Brawnin, Rory Byrnen ja Paolo Martinellin suunnittelema auto, jolla Ferrari kilpaili kaudella 2002 ja kauden 2003 neljä ensimmäistä osakilpailua. Michael Schumacher sai ensimmäisenä käyttöönsä uuden F2002-mallin Brasilian GP:ssä ja molemmat kuljettajat saivat uuden auton käyttöönsä seuraavassa San Marinon osakilpailussa. Auto oli suorastaan ylivoimainen. Michael Schumacher voitti sillä 11 osakilpailua ja Rubens Barrichello neljä. Ferrari voitti kauden 2002 10 viimeistä osakilpailua.